Абжьқәа 20% рыԥхьаӡара инақәыршәаны Шәамахьтәыла имҩаԥгаз изаамҭаным апарламенттә алхрақәа рҿы 58.49% рыла аԥхьагылара амоуп Никол Ԥашиниан ипартиа “Атәылауаҩратә еиқәшаҳаҭра”. Ари атәы аанацҳаит Шәамахьтәыла ацентртә алхратә комиссиа.
Аҩбатәи аҭыԥ ааннакылеит ԥасатәи ахада Роберт Қочариан иблок “Шәамахьтәыла” – 18.63%.
Шәамахьтәыла ацентртә алхратә комиссиа адыррақәа рыла, ахԥатәи аҭыԥ ааннакылеит даҽа ԥасатәи ахада Серж Сарқсиан иблок – 5.36% .
Гагик Ҵарукиан ипартиа абжьқәа 4.90% аиуит.